stanford-oval/wikipedia huggingface dataset:
Tie 56 (Viro)

Kantatie 56 oli 2000-luvun alkupuolelle asti Kilingi-Nõmmen ja Viljandin välinen tie. 2000-luvulla kantatiet 48 ja 56 yhdistettiin valtatieksi 92, jotta saatiin yhtenäisempi poikittainen tieosuus Pärnusta Tarttoon.[lähde? ]
Tuomo Saikkonen

Tuomo Saikkonen, Qstock 2013
Tuomo Saikkonen vuonna 2011.
Tuomo Antti Johannes Saikkonen (s. 20. kesäkuuta 1975 Kuopio) on suomalainen muusikko, joka tunnetaan Mokoman kitaristina ja taustalaulajana. Hän toimii myös Mokoma-yhtyeen jäsenten perustaman Sakara Records -levy-yhtiön toimitusjohtajana.
Saikkosen ensimmäinen levyttänyt yhtye oli joutsenolainen Mind Riot, jossa hän lauloi ja soitti kitaraa. Yhtye julkaisi kaksi albumia 1990-luvun puolivälissä. Hän on laulanut myös The Machetessa.
Saikkonen käyttää ESP-merkkisiä kitaroita ja Mesa/Boogien Stiletto Trident-vahvistinta sekä Mesa/Boogien 4x12 Recto Standard Slant+Straight-kaappeja.
Tom Söderman

Tom-Christian Leander Söderman (3. huhtikuuta 1936 Helsinki – 14. huhtikuuta 2015 Helsinki) oli suomalainen diplomaatti ja toimittaja.
Söderman oli vuosina 1956–1959 sekä 1960–1961 Suomen Tietotoimiston toimittaja ja 1961–1963 Yleisradion toimittaja. Hän siirtyi diplomaattiuralle ja toimi Tukholmassa 1963–1967 avustavana lehdistöattaseana ja 1971–1975 vastaavana lehdistöattaseana. Lehdistöneuvoksena Söderman toimi 1975–1977 Tukholmassa ja 1977–1984 Lontoossa. Tukholmassa hän pyrki kylmän sodan aikana esittämään mielipiteitä Suomen ulkopolitiikan tueksi. Söderman oli ulkoministeriön lehdistöpäällikkö 1985–1988, Göteborgin pääkonsuli 1988–1993 ja Reykjavikin suurlähettiläs 1993–2000.
Diplomaattiuransa jälkeen Söderman toimi vapaana kirjoittajana. Hän kirjoitti säännöllisesti kolumneja ruotsalaiseen Utrikesbloggeniin[lähde? ] ja kulttuurireportaaseja Nya Argusiin. Yhdessä Camilla Lindbergin kanssa hän kirjoitti kirjan Röster från Rosala (Schildt, 2007).
Aiheesta muualla

Tom Södermanin muistokirjoitus Helsingin Sanomissa (Arkistoitu – Internet Archive)
Tommy Ladnier

| Thomas J>  ”Tommy” Ladnier |
| --- | --- |

Henkilötiedot
Syntynyt: 28. toukokuuta 1900 Florence, Louisiana, Yhdysvallat
Kuollut: 4. kesäkuuta 1939 (39 vuotta) Geneva, New York
Muusikko
Aktiivisena:  1917–1939
Tyylilajit:  klassinen jazz
Soittimet:  trumpetti, kornetti
Levy-yhtiöt:  Paramount (käännä suomeksi) 
  [ Muokkaa Wikidatassa ] [ ohje ]  
Thomas James ”Tommy” Ladnier (28. toukokuuta 1900 – 4. kesäkuuta 1939) oli yhdysvaltalainen jazz-trumpetisti ja -kornetisti.
Varhaiset vuodet

Tommy Ladnier syntyi 28. toukokuuta 1900 Florencessa, Louisianassa. Hän vietti nuoruutensa New Orleansissa.  Hän oppi jo nuorena soittamaan trumpettia ja aloitti aktiivisen soittamisen jo New Orleansissa asuessaan. Hän sai soittoonsa musiikillisia vaikutteita Bunk Johnsonilta ja King Oliverilta. Vuonna 1917 Ladnier muutti Chicagoon, jossa esiintyi kiertävän orkesterin mukana. Vuonna 1921 hän muutti St. Louisiin, jossa työskenteli Charlie Creathin ja Fate Marablen kanssa.
Musiikillinen ura

Ladnierin varsinainen aktiiviura käynnistyi hänen palattuaan takaisin Chicagoon. Hän teki siellä ensimmäiset levytyksensä soitettuaan syksyllä 1923 jonkin aikaa kornettia Ollie Powersin orkesterissa. Vuonna 1924 Ladnier soitti kornettia Lovie Austinin Blues Serenaders -yhtyeessä ja teki Austinin kanssa joitakin levytyksiä. Vuosina 1924–1925 hän soitti Joe Oliverin orkesterissa.
Vuonna 1925 Ladnier matkusti kiertueelle Eurooppaan, jossa esiintyi Sam Woodingin kanssa. Seuraavana vuonna hän palasi takaisin New Yorkiin ja liittyi Fletcher Hendersonin orkesteriin, jossa toimi ykköstrumpetistina. Vuonna 1928 Ladnier matkusti Woodingin kanssa toista kertaa Eurooppaan ja hän viipyi kiertueella vuoteen 1929. Palattuaan takaisin Yhdysvaltoihin hän soitti vuonna 1930 Benny Peytonin ja Noble Sisslen orkestereissa.
Vuonna 1932 Ladnier johti yhdessä Sidney Bechet’n kanssa The New Orleans Feetwarmers –nimistä orkesteria. Orkesteri myös levytti kyseisenä aikana. Taloudellinen lamakausi kuitenkin johti orkesterin toiminnan päättymiseen. Ladnier vetäytyi tämän jälkeen muutaman vuoden ajaksi pois musiikkialalta. Hänellä oli vuosina 1933–1934 oma vaatetusliikkeensä New Yorkissa, mutta se ei osoittautunut kannattavaksi. Vuosina 1935–1937 Ladnier johti omia orkestereitaan ja esiintyi pääasiassa paikallisesti New Jerseyn ja Connecticutin alueella. Tuona aikana hänet käytännössä unohdettiin lähes kokonaan.
Ladnier löydettiin uudestaan vasta vuonna 1938. Saman vuoden lopulla hän teki viimeiset levytyksensä Sidney Bechet’n ja Mezz Mezzrowin kanssa. Hän kuoli sydänkohtaukseen 4. kesäkuuta 1939 Genevassa, New Yorkissa. Hänet haudattiin Frederick Douglass Memorial Parkin hautausmaalle, Richmondiin, New Yorkiin.
Tuomo Siitonen

Tuomo Yrjö Ilmari Siitonen (s. 1946 Helsinki) on suomalainen arkkitehti. Hän on suunnitellut muun muassa Pekka Helinin kanssa Helsinkiin Ylätuvanpolun kokeilutalot (1979–1981) ja Tampereelle UKK-instituutin rakennuksen (1983) sekä Joensuun kaupunginkirjaston ja Suomen Moskovan-suurlähetystön.
Siitonen nimitettiin 1993 Teknillisen korkeakoulun asuntosuunnittelun professorin virkaan.
Hänelle on myönnetty arkkitehtuurin valtionpalkinto vuonna 2009.
Tom Scavo

| Tom Scavo |
| --- | --- |
Luoja(t):  Marc Cherry
Näyttelijä(t):  Doug Savant
Ensi- esiintyminen:  Täydellisten naisten jaksossa 1.01 Pilot
Henkilötiedot
Koko nimi:  Tom Scavo
Ammatti:  opiskelija   Aiemmin:  mainostoimiston työntekijä  ravintoloitsija
Sukupuoli:  mies
Ikä:  syntynyt 1968
Asuinpaikka:  4355 Wisteria Lane, Fairview, Eagle State, USA
Suhteet
Vanhemmat:  Rodney Scavo (isä) Allison Scavo (äiti)
Puoliso(t):  Lynette Scavo
Lapset:  Porter Scavo (poika) Preston Scavo (poika) Parker Scavo (poika) Penny Scavo (tytär) Kayla Huntington (tytär Nora Huntingtonin kanssa) Patrick Scavo (poika, kuollut) Paige  Scavo (tytär)
Tädit ja sedät:  Penny Scavo (täti) Vito Scavo (setä)
Muut sukulaiset:  Stella Wingfield (anoppi) Lucy Lindquist (käly) Lydia Lindquist (käly)
Tutut:  Mike Delfino Carlos Solis Bree Hodge Gabrielle Solis Carlos Solis Susan Mayer Katherine Mayfair
Infobox OKVirheellinen NIMI-arvo: 
Tom Scavo on kuvitteellinen henkilö televisiosarjasta Täydelliset naiset. Häntä näyttelee Doug Savant. Scavo on naimisissa Lynetten kanssa ja heillä on viisi yhteistä lasta, kolme poikaa ja kaksi tyttöä. Tomilla on lisäksi tytär yhden illan jutusta, Kayla. Tomilla oli sarjassa oma ravintola, mutta ravintola lopetettiin huonon menestyksen vuoksi. Työttömäksi jäätyään Tom alkoi opiskella yliopistossa mandariinikiinaa.
Tonino Ricci

Teodoro ”Tonino” Ricci (23. lokakuuta 1927 Rooma – 9. maaliskuuta 2014 Rooma) oli italialainen elokuvaohjaaja ja -käsikirjoittaja. Hänen töidensä joukossa ovat Bermudan kolmion salaisuus (1979), Codename Rush (1983), Tuhon päivät (1986) ja Saalistajien yö (1987).
Ricci käytti muutaman elokuvan yhteydessä anglisoitua taiteilijanimeä Anthony Richmond.
Aiheesta muualla

Tonino Ricci Internet Movie Databasessa. (englanniksi)
Tommi A. Ahonen

Tommi Arimo Ahonen (s. 1973) on jyväskyläläinen musiikkiyrittäjä. Hän omistaa yrityksen Poprock Musiikkitalo ky, joka on toiminut Jyväskylässä vuodesta 2002 lähtien.
Ahonen on toiminut taiteellisena tuottajana sekä aputuottajana useiden yhtyeiden ja artistien äänitteillä. Hän on myös pitkän linjan muusikko. Hänen pääsoittimensa ovat kitara, basso, laulu ja sivusoittimina muut bändisoittimet sekä klassinen viulu. Bändejä ja levytyksiä on kertynyt vuosien aikana lukuisia muun muassa rock-, proge-, pop-, gospel-, country-, folk-, iskelmä- ja heavy-genren parissa. Ahonen on säveltänyt paljon ja julkaissut omalla soolourallaan (1998–2007) kolme levyä.
Ahonen on myös opiskellut Jyväskylässä rock- ja jazzlinjalla aikuisosastolla ja suorittanut tutkintoja. Opetustyötä hän on tehnyt useissa Keski-Suomen alueen työväen- ja kansanopistoissa, vetänyt kursseja äänitys- ja studiotyöstä, musiikkituotannosta ja luennoinut musiikkiyrittäjyydestä. Bändiforum-bändikoulussa Ahonen opetti kymmenen vuotta bändisoittoa nuorille ja aikuisille. Ennen musiikkiyrittäjyyttä hän toimi kuusi vuotta nuorisotyössä ja nuorisomuusikkona.
Albumit

Vedenjakaja 1998
Käsikirjoitus / Eksynyt 2001
Pronssi 2007
Triin Ojaste

Triin Ojaste (s. 14. maaliskuuta 1990 Tartto) on virolainen uransa lopettanut maastohiihtäjä, joka edusti Karupesa Teamia.
Maailmancupissa Ojaste kilpaili ensimmäisen kerran Kuusamossa marraskuussa 2008. Ensimmäiset maailmancupin pisteensä hän saavutti Düsseldorfin vapaan hiihtotavan sprintissä joulukuussa 2009 sijoituttuaan 23:nneksi. Se on myös hänen paras sijoituksensa maailmancupin henkilökohtaisissa kilpailuissa. Hän on kilpaillut kolmissa MM-kilpailuissa sekä kerran olympialaisissa.
Ojaste lopetti uransa maastohiihtäjänä vuonna 2018.
Thunderbird (vuoristorata)

Thunderbird
Thunderbird on maailman pohjoisin täysimittainen puinen vuoristorata. Se sijaitsee Lapuanjoen rannassa Etelä-Pohjanmaalla Kauhavan kunnassa Powerpark-monitoimipuistossa. Vuoristoradan on suunnitellut amerikkalainen puisten vuoristoratojen rakentamiseen erikoistunut Great Coasters International (GCI). Vuoristoradan tilaajana oli monitoimipuiston taustalla toimiva Lillbacka Group. Thunderbird on GCI:n ensimmäinen rata Euroopassa.
Radan rakentaminen aloitettiin loppukesällä 2005, ja laite valmistui suunnitellun aikataulun mukaan kauden 2006 avajaisiin. Radan valmistumista pystyi seuraamaan lähes reaaliaikaisesti monitoimipuiston internetsivujen kautta web-kameran välityksellä. Vuoristorata otettiin käyttöön lauantaina 29. huhtikuuta 2006, ja se nousi heti ensimmäisenä vuotenaan Powerpark-monitoimipuistossa sijaitsevan PowerLand-huvipuiston suosituimmaksi laitteeksi. Rata on 25 metriä korkea, 826,6 metriä pitkä, ja vaunujen nopeus on noin 77 km/h. Rakennusvaiheessa rataan käytettiin tuhat kuutiometriä puuta, 750 000 pulttia ja 1,8 miljoonaa naulaa. Puutavaran rataan toimitti Alajärvellä sijaitseva Myllyahon Saha Oy, ja painekyllästyksestä vastasi Finnforest. Rakentaminen kesti kahdeksan kuukautta, ja siihen osallistui suomalaisten lisäksi työntekijöitä Meksikosta, Saksasta ja Yhdysvalloista. Radan kahdella 24-paikkaisella junalla pystytään kuljettamaan 800 matkustajaa tunnissa. Pituusvaatimus laitteeseen on 130 cm.
Aiheesta muualla

Powerparkin internet-sivut
GCI:n kotisivut
Thunderbird-artikkeli rcdb.com-sivustolla
Triin Aljand

| Mitalit> Maa:   Viro.Naisten uinti.EM-kilpailut (pitkä rata)  | Mitalit> Maa:   Viro.Naisten uinti.EM-kilpailut (pitkä rata)  | Mitalit> Maa:   Viro.Naisten uinti.EM-kilpailut (pitkä rata)  | Maa:   Viro> Naisten uinti. |
| --- | --- | --- | --- |
|  Hopeaa | Debrecen 2012 | 50 m perhosuinti |  |
| EM-kilpailut (lyhyt rata)  | EM-kilpailut (lyhyt rata)  | EM-kilpailut (lyhyt rata)  |  |
|  Hopeaa | Szczecin 2011 | 50 m perhosuinti |  |
|  Hopeaa | Chartres 2012 | 50 m vapaauinti |  |
|  Pronssia | Eindhoven 2010 | 50 m perhosuinti |  |
|  Pronssia | Szczecin 2011 | 50 m vapaauinti |  |
Triin Aljand (s. 8. heinäkuuta 1985 Tallinna, Viron SNT, Neuvostoliitto) on virolainen uimari. Hän edustaa seuratasolla Keila Swimclubia.
Aljand edusti Viroa vapaa- ja/tai perhosuinnissa Ateenan vuoden 2004, Pekingin 2008 ja Lontoon 2012 kesäolympialaisissa. Hänen paras sijoituksensa olympiatasolla on 19. sija 50 metrin vapaauinnista Lontoosta. Pitkän radan EM-kilpailuista Aljand on saavuttanut hopean 50 metrin perhosuinnissa, ja lyhyen radan EM-kilpailuista hän on saavuttanut sekä 50 metrin perhosuinnissa että 50 metrin vapaauinnissa yhden hopea- ja yhden pronssimitalin.
Aljandin veli Martti Aljand on myös olympiatason uimari ja arvokisamitalisti. Sisarusten isoäiti Ulvi Voog (o.s. Indrikson) ui Neuvostoliiton joukkueessa Rooman kesäolympialaisissa 1960.
Tommy Kristiansen

| Tommy Kristiansen> Henkilötiedot |
| --- | --- |
Syntynyt: 26. toukokuuta 1989 (ikä 35) Sarpsborg, Norja
Kansalaisuus:   Norja
Jääkiekkoilija
Pelipaikka:  oikea laitahyökkääjä
Maila:  oikea
Pituus:  189 cm
Paino:  102 kg
Seura
Seura:  Krefeld Pinguine
Sarja:  DEL
Pelinumero:  91
Pelaajaura
Pääsarjaura:  2005–
Aik. seurat:  Sparta Warriors (Norja) HV71 (SEL) Stavanger Oilers (Norja)
Tommy Raymond Kristiansen (s. 26. toukokuuta 1989 Sarpsborg, Norja) on norjalainen jääkiekkoilija, joka pelaa Saksan DEL-liigan Krefeld Pinguinessa. Hän on pelipaikaltaan oikea laitahyökkääjä. Kristiansenia on luonnehdittu voimahyökkääjäksi ja verrattu pelityyliltään Tomas Holmströmiin. Elite Prospects -sivuston Ulf Anderssonin mukaan hän on isokokoinen laitahyökkääjä, joka pelaa fyysisesti sekä ärsyttää vastustajia. Hän on myös hyvä maalinedustapelaaja. Kristiansen laukoo oikealta.
Kristiansen sijoittuu kauden 2016–2017 jälkeen 1058 minuutillaan Norjan pääsarjatason kaikkien aikojen runkosarjan jäähypörssissä toiseksi edellään vain Øynstein Olsen. Hän on toisena myös liigan kaikkien aikojen pudotuspelien jäähypörssissä 244 minuutillaan edellään vain Steffen Thoresen.
Ura > Seuraura

Kristiansenin kasvattajaseura on Sparta HK. Hän pelasi debytoi Norjan pääsarjassa vain 16-vuotiaana kaudella 2005–2006, jolloin Kristiansen pelasi 11 runkosarjaottelussa. Kaudella 2007–2008 hän vakiinnutti paikkansa GET-ligaenissa, teki 37 runkosarjaottelussa tehot 7+11=18 ja keräsi runsaat 111 jäähyminuuttia. Kaudella 2010–2011 Kristiansen teki liigan yhden kauden piste-ennätyksensä tehoilla 17+17=34. Hän teki runkosarjassa myös yhden kauden jäähyennätyksensä 115 minuutillaan, joilla Kristiansen sijoittui GET-ligaenin jäähypörssissä viidenneksi. Hän voitti Norjan-mestaruuden keväällä 2011.
Kristiansen aloitti Spartassa myös kaudella 2011–2012, mutta lokakuussa 2011 joukkue lainasi hänet Ruotsin Elitserienissä pelanneeseen HV71:een Karjala-turnaukseen asti kestävällä sopimuksella paikkaamaan loukkaantumisia. Maaottelutauon jälkeen Kristiansen teki kevääseen 2013 ulottuvan jatkosopimuksen joukkueen kanssa.
Kaudella 2012–2013 Kristiansen pelasi HV71:n myös 11 ottelua lainalla kasvattajaseurassaan Spartassa tammikuussa 2013. Kaudeksi 2013–2014 hän palasi kotimaahansa ja siirtyi kaksivuotisella sopimuksella Stavanger Oilersin riveihin. Kristiansen voitti 172 minuutillaan koko GET-ligaenin jäähypörssin. Hän voitti kauden päätteeksi Norjan-mestaruuden. Kristiansen edusti Oilersia kauden aikana myös Continental Cupissa, jossa hän oli neljällä osumallaan joukkueen paras maalintekijä Christian Dahl Andersenin ja Petter Røste Fossenin kanssa. Turnaus päättyi Oilersin voittoon. Kaudella 2014–2015 Kristiansen oli 20 osumallaan joukkueen kolmanneksi paras maalintekijä. Hän sijoittui 135 minuutillaan GET-ligaenin jäähypörssissä toiseksi edellään vain Lørenskog IK:n Alex Plante.
Kaudella 2015–2016 Kristiansen oli 18 osumallaan Oilersin toiseksi paras maalintekijä Josh Soaresin jälkeen. Hän sijoittui 128 minuutillaan GET-ligaenin jäähypörssissä toiseksi edellään vain Manglerud Starin Cato Cocozza. Pudotuspeleissä Kristiansen oli seitsemällä osumallaan joukkueen paras maalintekijä, kuten myös Mestarien liigassa kolmella osumallaan. Hän voitti kauden päätteeksi Norjan-mestaruuden. Kaudella 2016–2017 Kristiansen oli tehoilla 21+16=37 Oilersin kolmanneksi paras maalintekijä ja neljänneksi paras pistemies. Hän jakoi koko GET-ligaenin maalipörssin kahdeksannen sijan Lørenskog IK:n Jason Krogin ja Sparta Warriorsin Niklas Roestin kanssa. Kristiansen sijoittui myös 146 minuutillaan koko liigan jäähypörssissä toiseksi edellään vain Lillehammer IK:n Brett Cameron. Hän voitti kauden päätteeksi Norjan-mestaruuden.
Kristiansen siirtyi kaudeksi 2017–2018 vuoden mittaisella sopimuksella Saksan DEL-liigan Krefeld Pinguineen.
Ura > Maajoukkueura

Kristiansen edusti Norjaa MM-kilpailuissa vuosina 2011 ja 2012. Hän pelasi myös Pyeongchangin olympiakisojen 2018 karsinnoissa.
Kristiansen pelasi myös alle 20-vuotiaiden I-divisioonan MM-kilpailuissa vuosina 2008 ja 2009, joista molemmat turnaukset päättyivät lohkopronssiin. Hän pelasi myös alle 18-vuotiaiden MM-kilpailuissa vuonna 2006, mutta Norja putosi kuitenkin I-divisioonaan vuodeksi 2007, jolloin Kristiansen oli tehoilla 5+4=9 joukkueen paras pistemies ja maalintekijä.
Thunderbolt (sarjakuvahahmo)

| Thunderbolt |
| --- | --- |
Luoja(t):  Pete Morisi
Kustantamo:  DC Comics (Charlton Comics)
Henkilötiedot
Oikea nimi:  Peter Cannon
Ryhmäsidokset:  Oikeuden Puolustajat
Voimat:  telekinesia, selvänäköisyys, kyky hallita eläimiä
Thunderbolt oikealta nimeltään Peter Cannon on sarjakuvahahmo, jonka seikkailuja julkaisi alun perin Charlton Comics -yhtiö alkaen vuodesta 1966. Hahmon ensimmäinen esiintyminen nähtiin Peter Cannon... Thunderbolt -lehden ensimmäisessä numerossa vuonna tammikuussa 1966, osana Charltonin toimittaja Dick Giordanon ideoimaa Action Heroes -supersankarisarjaa. Yhtiö myi hahmon monien muiden mukana kuitenkin DC Comicsille vuonna 1983.
Thunderbolt oli ensimmäisiä supersankareita, jonka toimintaan yhdistettiin itämaista mystiikkaa. Thunderbolt toimi Vartijat-sarjakuvaromaanin Ozymandias-hahmon esikuvana.
Hahmo

Peter Cannon oli orpolapsi, jonka Himalajalla asuvat munkit kasvattivat luostarissa. Hänen vanhempansa olivat tätä ennen joutuneet Black Plague -nimisen superroiston uhreiksi ja kuolleet. Kun Thunderbolt oli saavuttanut fyysisen ja henkisen täydellisyyden tason, munkit opettivat hänelle vanhoista kirjoituksista unohdettuja taitoja. Ne opittuaan hän matkasi Amerikkaan uskollisen ystävänsä Tabun kanssa ja aloitti uransa Thunderboltina.
Hahmon oikeuksien siirryttyä DC:lle, hän esiintyi kaksi vuotta The Crisis Of Infinite Earth -sarjassa vuosina 1985–1986, ennen kuin sai oman lehtensä vuonna 1992. Se ei kuitenkaan menestynyt odotetusti ja lopetettiin 12 osan jälkeen. Hahmo ei kuitenkaan kadonnut täysin, sillä hän esiintyi toisinaan Oikeuden Puolustajat -ryhmän jäsenenä. Hahmo kuoli yhdessä Kapteeni Atomin kanssa myöhemmin.
Thunderbolt on nimitys myös viidennestä ulottovuudesta kotoisin olevalle Yz nimiselle hengelle, joka toimi yhdessä Johnny Thunderin kanssa Justice Society of American jäsenenä.
The Pink Phink

| The Pink Phink |
| --- | --- |

Ohjaaja:   Friz Freleng  Hawley Pratt 
Käsikirjoittaja:  John W. Dunn
Tuottaja:  Friz Freleng David H. DePatie
Säveltäjä:  William Lava
Leikkaaja:  Lee Gunther
Valmistustiedot
Valmistusmaa:  Yhdysvallat
Tuotantoyhtiö:  DePatie–Freleng Enterprises (käännä suomeksi)
Levittäjä:  Metro-Goldwyn-Mayer
Ensi-ilta:  18. joulukuuta 1964
Kesto:  7 min
Alkuperäiskieli:  englanti
Seuraaja:  Pink Pajamas
Aiheesta muualla
IMDb 
AllMovie
Infobox OKNimi-testi OK: 
The Pink Phink on ensimmäinen DePatie & Freleng Enterprizes -yhtiön tekemä Vaaleanpunainen pantteri -lyhytanimaatio. Se valmistui vuonna 1964, ja se voitti samana vuonna Oscar-palkinnon parhaan lyhytanimaation sarjassa. Sen innoittajana toimi vuonna 1963 julkaistun elokuvan Vaaleanpunainen Pantteri alkuteksteihin sisältynyt animaatio, jossa Vaaleanpunaisen pantterin hahmo oli esiintynyt ensimmäisen kerran.
Juoni

Animaatiossa ei itse asiassa ole juonta, vaan siinä pikemminkin esitetään Vaaleanpunaisen pantterin tekemiä temppuja animaation toiselle päähenkilölle, valkoiselle miehelle. Tämä ajatus toimii monissa muissakin myöhemmissä Vaaleanpunainen pantteri -animaatioissa.
Animaatiossa Vaaleanpunainen pantteri ja valkoinen mies maalailevat taloa. Mies haluaa tehdä talosta sinisen, mutta Vaaleanpunainen pantteri haluaa arvattavasti vaaleanpunaisen talon. Animaation aikana näytetään useita erilaisia kohtauksia tähän liittyen, esim. molemmat maalaavat yhtä seinää siten, että yläosa on sininen ja alaosa vaaleanpunainen. Sitten sinistä maalia maalataan vaaleanpunaisen päälle ja toisinpäin. Lopussa käy niin, että mies ampuu vahingossa koko talon vaaleanpunaiseksi ja hautaa kaikki vaaleanpunaiset maaliämpärit. Tämä muuttaa maailman vaaleanpunaiseksi ja Vaaleanpunainen pantteri asettuu asumaan taloon ja maalaa miehenkin vaaleanpunaiseksi.
Aiheesta muualla

The Pink Phink Internet Movie Databasessa (englanniksi)
Taimi (sovellus)

| Taimi |
| --- | --- |

Verkkosivusto:  taimi.com
Kaupallinen:  Freemium
Tyyppi:  deittailu
Rekisteröinti:  vaaditaan
Kielet:  englanti, espanja, hollanti, italia, portugali, puola, ranska, romania, saksa, suomi
Omistaja:  Social Impact Inc.
Luonut:  Alex Pasykov
Nykyinen tila:  aktiivinen
Taimi on HLBTQI+ -ihmisille suunnattu sosiaaliseen verkostoitumiseen ja deittailuun tarkoitettu sovellusohjelma. Sovellus näyttää käyttäjille muita käyttäjiä mieltymysten ja sijainnin perusteella. Taimi on saatavilla iOS- ja Android-laitteille.
Mobiilisovelluksesta on saatavilla ilmainen ja maksullisella tilauksella avautuva versio. Taimi toimi aluksi homomiehille suunnattuna online-treffisovelluksena. Yritys oli kuitenkin ilmoittanut useaan otteeseen suunnitelmistaan julkaista versio, joka soveltuu koko HLBTQI+ -väelle.
Taimi on saatavilla 14 maassa, esimerkiksi Yhdysvalloissa, Australiassa Singaporessa ja Brasiliassa.
Historia

Taimin perusti vuonna 2017 Social Impact Inc. Las Vegasissa. Useiden lähteiden mukaan sovellukset kehittäjät, mukaan lukien perustaja Alex Pasykov, keksivät treffisovellukselle nimen "Tame Me", joka vähitellen muovautui Taimiksi.
Vaikka Taimi perustettiin Yhdysvalloissa, alkoi sovelluksen suosio kasvaa muualla, etenkin Euroopan unionin alueella. Taimi ilmoitti 31. lokakuuta 2018 julkaisevansa sovelluksensa Isossa-Britanniassa.
Taimi julkaisi sovelluksensa 20. heinäkuuta 2019 Alankomaissa, Espanjassa ja Keski- ja Etelä-Amerikan espanjankielisissä maissa.
Sosiaalinen vastuu

Taimi ja sen perustaja ovat ilmaisseet haluavansa torjua ympäri maailmaa tapahtuvaa valtion tukemaa homofobiaa. Alex Pasykov kertoo, että Taimi tulee tekemään yhteistyötä useiden kansalaisjärjestöjen kanssa taistellakseen valtion tukemaa homofobiaa vastaan.
Joidenkin tutkimusten mukaan Taimi on yksi turvallisimmista HLBTQI+ -treffisovelluksista. Taimi teki hiljattain yhteistyötä UNAIDSin ja LGBT Foundationin kanssa uraauurtavan HLBT-tutkimuksen parissa.
Yritys on toiminut useiden Pride-kulkueiden ja -paraatien kumppanina, mukaan lukien Los Angeles Pride, New York City Pride ja Las Vegas Pride. Taimi on myös tehnyt yhteistyötä The Trevor Projectin kanssa tukeakseen HLBTQI+ -oikeuksia.
Toiminta > Ominaisuudet

Useat tiedotusvälineet ovat nimittäneet Taimin turvallisimmaksi homoseksuaalisten miesten treffisovellukseksi. Taimin turvallisuusominaisuuksiin kuuluvat käyttäjäprofiilien manuaalinen moderointi, varmennettu käyttäjä -merkki sekä kaksivaiheinen tunnistautuminen.
Sovellus tarjoaa käyttäjilleen mahdollisuuden integroida Facebook- ja Snapchat-käyttäjätilinsä Taimi-käyttäjätiliin. Taimista löytyy myös kaikille avoin Etusivu-osio, videopuhelumahdollisuus sekä Tarinat-osio.
Toiminta > Maksullinen tilaus

Taimi Premium on Taimin maksullinen jäsentilaus. Se on aiheuttanut jonkin verran kiistanalaisuutta käyttäjien keskuudessa, sillä joidenkin käyttäjien mielestä sen hinta on liian korkea. Maksullisen version avulla käyttäjät voivat salata henkilöllisyytensä, lähettää rajattomasti viestipyyntöjä ja peruuttaa tykkäys- ja ohitusvalintojaan.
Vastaanotto

Maksullinen tilaus on yksi sovelluksen suurimmista ongelmakohdista. Moni käyttäjä ovat vaatinut Taimia alentamaan Taimi Premiumin hintaa tai poistamaan sen kokonaan. Taimi on kieltäytynyt poistamasta ominaisuutta ja toteaa, että sovelluksen perusversio on ilmainen. Sovelluksen yleinen vastaanotto on positiivinen. Useimmat arvostelijat ovat keskittyneet arvioissaan sovelluksen deittailupuoleen, vaikka sovelluksesta löytyykin myös someosio.
Kiistanalaisuus

Sovellus sai vuonna 2018 noottia HLBTQI+ -aktivisteilta, kun erästä artikkelia alettiin jakamaan useissa eri tiedostusvälineissä. Artikkelissa kerrottiin Taimin suodattimesta, jonka avulla käyttäjät pystyivät estämään toisia käyttäjiä heidän HIV-tilanteensa perusteella. Taimi poisti suodattimen nopeasti, eikä sitä ole enää saatavilla.
Taimi on saanut kritiikkiä myös sosiaalisessa mediassa ihmisten valittaessa sen tungettelevista mainosstrategioista.